Josh Vander Vies

Josh (Joshua) Vander Vies (født 1984) er en canadisk handikappet tidligere  bocciaspiller, som konkurrerte i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. Han har bronse fra Paralympiske sommerleker 2012 i London.  

Vander Vies er født uten armer og bein. Han begynte med boccia i 1996, og debuterte internasjonalt ved World Cup i boccia 2003.
Han er i dag advokat i Vancouver med praksis innen ideelle organisasjoner og arverett.

 Karriere 
Han deltok i sitt første internasjonale mesterskap da han deltok ved World Cup 2003 i Christchurch. Der kom han på 7.-plass individuelt og 8.-plass i parkonkurransen. Året etter deltok han ved sine første paralympiske leker, da han deltok ved paralympiske sommerleker 2004 i Aten. Der kom han på 10.-plass individuelt og 6.-plass i parkonkurransen, sammen med Daniel Gauthier. Ved Americas Cup 2005 i Mar del Plata i Argentina fikk han to medaljer; bronse individuelt og sølv i parkonkurransen. 

I 2006 deltok han ved VM i boccia, som ble arrangert i Rio de Janeiro i Brasil. Der kom han på 18.-plass individuelt og 8.-plass i parkonkurransen. Samme år vant han gull ved Croatia Boccia Open i Osijek. Ved Wold Cup i 2007 i Vancouver kom han på 27.-plass individuelt og 9.-plass i parkonkurransen. Han kom på 5.-plass i parkonkurransen i Cheshire International 2008. 

Ved Americas Cup 2009 fikk han sølv individuelt, kun slått av sin landsmann Jonathan PoulinCPISRA - 2009 CPISRA Boccia Americas Cup Montréal, Canada, October 23-29, 2009  , besøkt 29. desember 2012., og ved VM 2010 i Lisboa kom han på 12.-plass individuelt, og 5.-plass i parkonkurransen. Han fikk to internasjonale medaljer i 2011. Han fikk sølv i parkonkurransen ved Cheshire International i Wigan i England, og bronse individuelt ved de parapanamerikanske leker i Guadalajara i Mexico. Det ble ingen medaljer ved World Cup 2011 på Vander Vies; han kom på 4.-plass i parkonkurransen, sammen med Caroline Vietnieks og Marc Dispaltro, og han kom på 25.-plass individuelt etter én seier og to tap i gruppespillet.

Han deltok ved Paralympiske sommerleker 2012 i London. I parkonkurransen i klassen BC4 fikk Canada bronsemedalje, der han spilte sammen Marco Dispaltro. Canada slo her Storbritannia 8-2 i bronsefinalen. Individuelt ble han slått ut i åttendedelsfinalen, der han tapte 1-8 for Eliseu dos Santos.

 Referanser 

 Eksterne lenker 

 Utøverpresentasjon - Canadian Paralympic Committee
 The Canadian Cerebral Palsy Sports Association - Joshua Vander Vies
 London 2012 - Josh vander Vies
 London 2012 - Athletics - Boccia (resultater PL 2012)

Kategori:Canadiske bocciaspillere
Kategori:Canadiske handikappidrettsutøvere
Kategori:Deltakere for Canada under Paralympiske sommerleker 2012
Kategori:Deltakere for Canada under Paralympiske sommerleker 2004